Onsdag blev en 52-årig mand dømt for at have stjålet 225 æg fra fredede gæs i Vejlerne ved Limfjorden.

Nordeuropas vigtigste reservat for ynglefugle, Vejlene ved Limfjorden, var april sidste år udsat for tyveri fra 50 reder tilhørende fredede gæs. Æggene var tæt på at blive udklækkede, men gik til efter tyveriet. To naboer opdagede en nu 52-årige mand og hans nu 18-årige søn, da de gik med store rygsække i området. - To naboer prøvede at finde ud af, hvad der var i rygsækkene, det var han meget utilfreds med og påkørte den enes bil, sagde driftsleder af Vejlerne Mogens Andersen dengang til TV Midt-Vest. Naboerne og driftslederen fulgte efter de to i bil og kontaktede politiet, som fangede dem i Himmerland. Den 52-årige blev ved Retten i Viborg dømt for alle anklagepunkter. Han fik 30 dages fængselsstraf og en bøde på 5000 kroner, samt ubetinget frakendelse af kørekortet i et halvt år. Det skriver NORDJYSKE.